अल्फ़ा पिक्टोरिस तारा
अल्फ़ा पिक्टोरिस (Alpha Pictoris) या α पिक (α Pic) पिक्टर तारामंडल का सबसे तेजस्वी तारा है। इसका सापेक्ष कांतिमान +3.27 है और इसे [[पृथ्वी] के दक्षिणी गोलार्ध से देखा जा सकता है। यह हमारे सौर मंडल से 97 प्रकाशवर्ष दूर है। अल्फ़ा पिक्टोरिस सूरज के व्यास से 60% अधिक व्यास रखता है और इसका द्रव्यमान सूरज के द्रव्यमान से लगभग दुगना है। इसका स्थान ऐसा है कि बुध ग्रह के दक्षिणी ध्रुव से यदि देखा जाए तो यह सीधा ऊपर दिखेगा, यानि यह बुध का दक्षिणी ध्रुव तारा है।